
(Žin., 1990, Nr.31-742)



1 straipsnis. Įstatymo papildymas 101 straipsniu
Papildyti įstatymą 101 straipsniu ir išdėstyti jį taip:

“101 straipsnis.
1. Tais atvejais, kai įmonėje lyginant su paskutinių šešių mėnesių įmonės darbuotojų skaičiaus vidurkiu steigiamos naujos darbo vietos ir į jas priimami asmenys turintys teisę gauti bedarbio pašalpą ar neturintys valstybinio socialinio draudimo stažo (pirmą kartą įdarbinami), tai tokių asmenų su darbo santykiais susijęs apskaičiuotas pajamų mokestis vienerius metus nuo tokių asmenų įdarbinimo dienos lieka įmonėje. Šios lėšos turi būti skiriamos priimtiems darbuotojams mokyti arba jų darbo vietoms įrengti. 
2. Jei apskaičiuotas, bet pagal šio straipsnio pirmą dalį į valstybės biudžetą nesumokėtas su darbo santykiais susijęs pajamų mokestis darbdavio naudojamas ne pagal paskirtį arba per vienerius metus nuo į naują darbo vietą priimto darbuotojo įdarbinimo dienos darbo sutartis  su tokiu darbuotoju nutraukiama darbdavio iniciatyva (išskyrus Darbo sutarties įstatymo 29 straipsnio 6 - 13 punktuose numatytus atvejus), apskaičiuotą bet nesumokėtą  į valstybės biudžetą darbuotojo pajamų mokestį darbdavys per dešimt dienų nuo tokio fakto paaiškėjimo dienos privalo sumokėti į valstybės biudžetą arba jis išreikalaujamas Lietuvos Respublikos mokesčių administravimo įstatymo nustatyta tvarka.”


Skelbiu šį Lietuvos Respublikos Seimo priimtą įstatymą.

